KOMISSION TIEDONANTO NEUVOSTOLLE JA EUROOPAN PARLAMENTILLE

Tiettyjen neuvoston direktiivin 91/692/EY mukaisesti annettujen unionin ympäristöalan säädösten vanhentumisen virallisesta tunnustamisesta

1.Johdanto

Tässä tiedonannossa käsitellään eräiden ympäristöä koskevien direktiivien täytäntöönpanoon liittyvien kertomusten standardoinnista ja järkeistämisestä 23 päivänä joulukuuta 1991 annetun neuvoston direktiivin, jäljempänä ’direktiivi 91/692/ETY’. kumoamista. Tiedonannossa esitellään direktiiviin 91/692/ETY liittyvät vanhentuneet komission säädökset, jotka vaikuttavat useisiin EU:n ympäristöpolitiikan osa-alueisiin, kuten esimerkiksi jätepolitiikkaan, ilmastonmuutosta ja kasvihuonekaasujen päästöjä sekä suuronnettomuuksien torjuntaa koskeviin toimiin samoin kuin vesipolitiikkaan.

Direktiivin 91/692/ETY kumoaminen on yksi ensimmäisistä toimista ympäristöalan seurannan ja raportoinnin toimivuustarkastuksen puitteissa.

Yhteenveto direktiivin 91/692/ETY mukaisen kertomusten laatimisen oikeudellisen analyysin tuloksista esitetään asiaan liittyvän päätösehdotuksen (Euroopan parlamentin ja neuvoston päätös standardoidun kertomusten laatimisen vaatimusten poistamisesta ja useiden EU:n säädösten muuttamisesta) perusteluissa. Yksityiskohtaisempi analyysi esitetään ehdotusta tukevassa tutkimuksessa, joka on julkaistu erillisenä tausta-asiakirjana.

2.Ehdotetut toimet direktiivin 91/692/EY kumoamiseksi

Tässä tiedonannossa tunnustetaan virallisesti, että direktiivin 91/692/EY nojalla annetut, edelleen voimassaolevat 11 täytäntöönpanopäätöstä ovat vanhentuneet. Tämä tiedonanto täydentää edellä 1 jaksossa mainittua päätösehdotusta sekä kahta ehdotusta komission päätöksiksi kahden täytäntöönpanosäädöksen kumoamisesta. Näiden kahden täytäntöönpanosäädöksen oikeudellinen vaikutus on lakannut, mutta niitä ei ole menettelyllisistä syistä vielä kumottu. Komissio kumoaa ne myöhemmin komiteamenettelyssä.

Liitteessä I luetellaan asiaa koskevat komission täytäntöönpanopäätökset ja kunkin säädöksen vanhentumista koskevat perustelut. Niiden kaikkien vaikutukset ovat lakanneet ja ne ovat vanhentuneet, koska niiden soveltamisalan mukainen ajanjakso on päättynyt tai koska niiden oikeusperusta ei ole enää voimassa. Säädösten yksilöinnissä on käytetty objektiivisia perusteita, joilla taataan, että säädösten vaikutukset ovat lakanneet ja että esimerkiksi kaikki niihin liittyneet velvollisuudet on täytetty.

3.Voimaan jäävät päätökset

Direktiivin 91/692/ETY kumoamista koskevasta ehdotuksesta huolimatta useat sellaiset päätökset, jotka on annettu tämän direktiivin nojalla, jäävät voimaan.

Päätökset, joissa vahvistetaan kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta annettuun direktiivin 2003/87/EY liittyvät kyselylomakkeet, jäävät voimaan ja ovat edelleen merkityksellisiä. Direktiivin 2003/87/EY 21 artiklan 1 kohdassa edellytetyt jäsenvaltioiden vuotuiset kertomukset perustuvat näihin kyselylomakkeisiin. Kertomuksissa esitetään olennaisia tietoja edellä mainitun direktiivin soveltamisesta, ja niiden pohjalta laaditaan EU:n laajuinen kertomus. Kyseessä ovat seuraavat päätökset:

Komission täytäntöönpanopäätös 2014/166/EU , annettu 21 päivänä maaliskuuta 2014, päätöksen 2005/381/EY muuttamisesta Euroopan parlamentin ja neuvoston direktiivin 2003/87/EY soveltamisen raportointiin käytettävän kyselylomakkeen osalta (tiedoksiannettu numerolla C(2014)1726),

 Komission päätös 2005/381/EY, tehty 4 päivänä toukokuuta 2005, kyselylomakkeesta kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta annetun Euroopan parlamentin ja neuvoston direktiivin 2003/87/EY soveltamiseksi (tiedoksiannettu numerolla K(2005)1359) ja

Komission päätös 2006/803/EY, tehty 23 päivänä marraskuuta 2006, kyselylomakkeesta kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta annetun Euroopan parlamentin ja neuvoston direktiivin 2003/87/EY soveltamiseksi annetun päätöksen 2005/381/EY muuttamisesta (tiedoksiannettu numerolla K(2006)5546) .

Lisäksi seuraavat jätelainsäädäntöön kuuluvat päätökset jäävät voimaan, koska ne ovat vain seuraavien direktiivin täytäntöönpanon seurannan välineitä:

Komission päätös, annettu 18 päivänä huhtikuuta 2012, jätteenpoltosta annetun direktiivin 2008/98/EY täytäntöönpanoa koskevien tietojen antamiseen käytettävästä kyselylomakkeesta,